4.pielikums

Informatīvajam ziņojumam

“Par cilvēkresursu nodrošināšanu

valsts informācijas un komunikācijas tehnoloģiju

platformu uzturēšanai”

# **Valsts un pašvaldību iestāžu tīmekļvietņu vienotā platforma**

***1. Esošās situācijas apraksts***

Valsts kanceleja (turpmāk – VK) 2014.-2020. gada plānošanas perioda darbības programmas “Infrastruktūra un pakalpojumi” darbības programmas “Izaugsme un nodarbinātība” specifiskā atbalsta mērķa 2.2.1. “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību”. 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (līguma Nr. 2.2.1.1/17/I/016) ietvaros īsteno projektu “Valsts un pašvaldību iestāžu tīmekļvietņu vienotā platforma” (turpmāk – Projekts), kura mērķis ir izstrādāt valsts un pašvaldību iestādēm vienotu, centralizētu tīmekļvietņu pārvaldības risinājumu, radot ērti lietojamas iestāžu tīmekļvietnes, kas veidotas pēc vienotiem pamatprincipiem, piedāvājot lietotājiem atpazīstamu vidi un funkcionalitāti, vienlaikus nodrošinot efektīvu resursu izlietojumu valsts un pašvaldības iestāžu tīmekļvietņu pārvaldībā, izmantojot vienotu tīmekļvietņu satura vadības sistēmu, centralizētu tehnisko atbalstu un uzturēšanu.

### VK īstenotā Projekta ietvaros līdz 2020. gada 30. aprīlim paredzēts izstrādāt valsts un pašvaldību iestāžu tīmekļvietņu vienoto platformu (turpmāk – tīmekļvietņu vienotā platforma) un tajā izvietot pirmās 12 iestāžu tīmekļvietnes, savukārt līdz Projekta beigām – 2021. gada 4. janvārim – paredzēts izvietot 60 iestāžu tīmekļvietnes. Arī pēc projekta beigām ir plānots turpināt iestāžu tīmekļvietņu izvietošanu tīmekļvietņu vienotajā platformā, pakāpeniski piecu gadu laikā izvietojot visu iestāžu[[1]](#footnote-1) tīmekļvietnes valsts un pašvaldību iestāžu tīmekļvietņu vienotajā platformā [[2]](#footnote-2) (saskaņā ar MK 2017. gada 24. novembra rīkojuma Nr.701 “Par Valsts pārvaldes reformu plānu 2020” Pasākumiem mērķu sasniegšanai 9.punkta “Nodrošināt stratēģiskās komunikācijas vadību un centralizētu horizontālo kampaņu par vadības prioritātēm un reformām” 9.3. apakšpunktu “Projekts valsts iestāžu informatīvo tīmekļvietņu izveidei un izvietošanai vienotajā platformā” kā rezultatīvais rādītājs minēts - radīti priekšnoteikumi platformas izmantošanai ilgtermiņā, lai uz to varētu pārcelt visas valsts pārvaldes iestāžu tīmekļvietnes, kā arī piedāvāt šo iespēju pašvaldībām)(*skatīt 1.attēlu*).

* + - 1. *attēls*



*1.attēls: Iestāžu, kuru tīmekļvietnes izvietotas Tīmekļvietņu vienotajā platformā, skaita sadalījums pa gadiem*

***2. Administratīvo resursu ietaupījums, kas veidojas no sistēmas lietošanas***

Pašreiz tīmekļvietņu atjaunošanai, uzturēšanai un izmitināšanai vairākkārt tiek izlietoti resursi līdzīga procesa īstenošanai katrā iestādē vai resorā, kā arī decentralizēta un sadrumstalota IKT pārvaldība sadārdzina tās uzturēšanu. Tīmekļvietņu uzturēšanai tiek izmantotas vairāk nekā 50 dažādas tīmekļvietņu satura pārvaldības sistēmas, kur katrai no tām būtiski atšķiras to drošības līmenis. Veidojot jaunas vietnes, iepriekš izstrādātie veiksmīgie risinājumi netiek atkalizmantoti, sadārdzinot procesa realizāciju.

Ņemot vērā, ka iestāžu tīmekļvietnes regulāri ir jāatjauno, šobrīd periodiski katra iestāde tērē resursus savas tīmekļvietnes izstrādātāju, uzturētāju piesaistei, kā arī tīmekļvietnes uzlabošanai. Lielākais cilvēkresursu patēriņš saistīts ar šādiem procesiem:

* **Iepirkumu organizēšana** – vidēji reizi piecos gados jāveic tīmekļvietnes atjaunošana, uzlabošana, piesaistot tīmekļvietnes izstrādātāju ārpakalpojumā. Vidēji katra iepirkuma veikšanai iestādē tiek patērētas 27 cilvēkdienas[[3]](#footnote-3). Papildus iepirkumam par izstrādātāja piesaisti, vidēji reizi 5 gados jāveic iepirkums vai cenu aptauja par tīmekļvietnes uzturēšanu un/vai izmitināšanu, ja to veic ārpakalpojuma veidā;
* **Tīmekļvietnes izstrāde/atjaunošana** – jāveic tīmekļvietnes izstrādes/atjaunošanas vadība, uzraudzība, nodevumu testēšana, pieņemšana u.tml.Šajā procesā iesaistīti gan iestādes IT speciālisti, gan darbinieki, kuri nodarbojas ar tīmekļvietnes satura veidošanu (sabiedrisko attiecību speciālisti). Vidēji šiem darbiem iestādē tiek patērētas **120 cilvēkdienas** ik pēc pieciem gadiem.

Šobrīd iepirkumu organizēšanai un tīmekļvietņu izstrādei/atjaunošanai kopumā vidēji tiek patērētas **29,4** **cilvēkdienas** *(cd)* jeb aptuveni **0,13 amata vietas** iestādē[[4]](#footnote-4), kas 56 ministriju un to padotības iestāžu, kuru mājas lapas tiks nodrošinātas platformā projekta laikā, gadījumā veido **7,35** **amata vietas** (2. amatu saime, 11. mēnešalgu grupa, IV līmenis), kas finansiāli ir **168 784,35 *euro*.** Arī pēc Projekta beigām ir plānots turpināt iestāžu tīmekļvietņu izvietošanu tīmekļvietņu vienotajā platformā, pakāpeniski piecu gadu laikā izvietojot visu iestāžu tīmekļvietnes šajā centralizētajā risinājumā, radot kopumā **18,36 amata vietu** ekonomiju iestādēm, kuru tīmekļvietnes izvietotas valsts un pašvaldību iestāžu tīmekļvietņu vienotajā platformā (*skatīt 1.tabulu*).

*1.tabula: Iestādēs patērēto cilvēkresursu aprēķins*

|  |  |
| --- | --- |
| **Procesi** | **Patērētās cilvēkdienas vidēji gadā:** |
| Vienai iestādei | **12** iestādēm *(2020. gads)* | **56** iestādēm*(2021. gads)* | **140** iestādēm *(2025. gads)* |
| Iepirkumu organizēšana | **5,4**(27 cd/5gadi) | **64,8**(5.4\*12iest.) | **302,4**(5.4\*56iest.) | **756**(5.4\*140iest.) |
| Tīmekļvietnes izstrāde/uzlabošana | **24**(120 cd/5gadi) | **288**(24\*12iest.) | **14344**(24\*56iest.) | **3360**(24\*140iest.) |
| **Kopā patērētais cilvēkdienu skaits** | **29,4** | **352,8** | **1646.4** | **4116** |
| **Kopā patērētās amata vietas** | **0,13**29.4/224 | **1,58**352.8/224 | **7,35**1646.4/224 | **18,38**4116/224 |

***3. Sistēmai šobrīd pieejamais cilvēkresursu apjoms***

Šobrīd risinājums tiek ieviests (plānotais ieviešanas termiņš – 2020. gada beigas), tādēļ personāla, kas risinājumu uztur, nav.

***4. Papildus nepieciešamie cilvēkresursi risinājuma uzturēšanai***

Projekta ietvaros VRAA realizēs šādas galvenās funkcijas: platformas uzturēšana, platformas līmeņa konfigurēšana un administrācija, platformas līmeņa problēmu un incidentu risināšana, lietotāju atbalsta sniegšana, platformas līmeņa drošības pasākumu īstenošana (audita pierakstu veikšanas kontrole un analīze, piekļuves kontrole u.c.), tehniskā atbalsta sniegšana iestādēm, kuru tīmekļvietnes izvietotas platformā, atbalsta sniegšana iestādēm, pievienojoties platformai (konsultācijas par tehniskajiem aspektiem). Kopumā šo centralizēto darbu veikšanai VRAA nepieciešams iesaistīt speciālistus – **četras amata vietas gadā[[5]](#footnote-5)**, kas kopumā sastāda izmaksas 122 823,67 *euro* gadā, ieskaitot darbavietu uzturēšanai izmaksas, vēl jāņem vērā 8 331 *euro*, kas nepieciešami jauno darbavietu iekārtošanai.

No 2021. gada VRAA tīmekļvietņu vienotās platformas uzturēšanai būs nepieciešami šādi speciālisti:

* 0,5 infrastruktūras administrators (19.5 amatu saime, IV A līmenis, 12.mēnešalgu grupa), kam atalgojumam nepieciešami 15 328,22 *euro* gadā;
* 1 lietojumprogrammatūras administrators (19.5. amatu saime, 12.mēnešalgu grupa, IV A līmenis), kam atalgojumam nepieciešami 29 409,33 *euro* gadā, darbavietas uzturēšanai 3 131 *euro* gadā, darbavietas iekārtošanai 2 777,00 *euro*;
* 1 sistēmu analītiķis (19.4. amatu saime, 12.mēnešalgu grupa, IV līmenis), kam atalgojumam nepieciešami 29 409,33 *euro* gadā, darbavietas uzturēšanai 3 131 *euro* gadā, darbavietas iekārtošanai 2 777,00 *euro*;
* 1 lietotāju atbalsta speciālists (19.6 amatu saime, III līmenis, 10.mēnešalgu grupa), kam atalgojumam nepieciešami 23 955,57 *euro* gadā, darbavietas uzturēšanai 3 131 *euro* gadā, darbavietas iekārtošanai 2 777,00 *euro*;
* 0,5 informācijas drošības speciālists (19.3 amatu saime, III B līmenis, 13.mēnešalgu grupa), kam atalgojumam nepieciešami 15 328,22 *euro* gadā.

*2. tabula. Nepieciešamais papildu finansējums un papildu amata vietas*

|  |  |  |  |
| --- | --- | --- | --- |
|  | 2020. gads | 2021. gads | 2022. gads un turpmāk |
| Atlīdzība | 0 | 113 431 | 113 431 |
| Darba vietu izveide | 0 | 11 108 |  |
| Darba vietas uzturēšana | 0 | 12 524 | 12 524 |
| **Finansējums kopā** | **0** | **131 155** | **122 824** |
| **Amata vietu skaits** | **0** | **4** | **4** |

Vides aizsardzības un reģionālās attīstības ministrs J. Pūce

Edgars Cīrulis, 67079076

edgars.cirulis@vraa.gov.lv

Vita Vodinska, 67082898

vita.vodinska@mk.gov.lv

Vineta Brūvere, 67026575

vineta.bruvere@varam.gov.lv

1. No kopējā valsts tiešās pārvaldes iestāžu skaita prognozē nav iekļautas tās iestādes, kuras Valsts kontroles ziņojumā minētas kā mazās vai īpaši mazās iestādes, kā arī pašvaldības, kuras Tīmekļvietņu vienotajai platformai varēs pievienoties brīvprātīgi. [↑](#footnote-ref-1)
2. https://likumi.lv/ta/id/295343-par-valsts-parvaldes-reformu-planu-2020 [↑](#footnote-ref-2)
3. Eiropas Komisijas novērtējuma ziņojumā “*Impact and Effectiveness of EU Public Procurement Legislation*” (27.06.2011), kas joprojām ir aktuāls, jo Latvijā šobrīd spēkā esošā iepirkumu procedūru norises kārtība pēc būtības nav mainījusies salīdzinājumā ar to, kāda tā bija 2011. gadā (Iepirkuma procedūrām Latvijā ir šādi darbietilpīgi posmi: 1) iepirkuma procedūras nolikuma un tehniskās specifikācijas izstrāde; 2) atbilžu sagatavošana un sniegšana pretendentiem; 3) vairāku iepirkuma komisijas locekļu dalība komisijas sēdēs; 4) katra komisijas locekļa individuāli veikta piedāvājumu vērtēšana, iepirkuma procedūras rezultātu izsludināšana un izziņu pieprasīšana; 5) rezultātu apstrīdēšanas process IUB un tiesā; 6) līguma sagatavošana un noslēgšana), norādīts, ka **Latvijā vidējais cilvēkdienu skaits, ko pasūtītājs patērē vienam iepirkumam, ir** **27 cilvēkdienas** (sk. ziņojuma 125.lpp. <https://ec.europa.eu/docsroom/documents/15468/attachments/1/translations/en/renditions/native>). [↑](#footnote-ref-3)
4. Cilvēkstundu aprēķinā ņemtas vērā tikai būtiskākās lomas, kuras iesaistītas norādīto procesu īstenošanā (iepirkuma speciālists/jurists; IT speciālists; tīmekļvietnes satura veidotājs/sabiedrisko attiecību speciālists). [↑](#footnote-ref-4)
5. 4 amata vietas veido 3 jaunas amata vietas un 2 esošas amata vietas, kurām tiek pārdalīta pusslodze, līdz ar to tām nav nepieciešams papildus finansējums darba vietu izveidei un uzturēšanai. [↑](#footnote-ref-5)